Diari Oficial de la Generalitat Valenciana


Sumari del DOGV 6719, del 22-02-2012 (2012/1768)

RESOLUCIÓ de 6 de febrer de 2012, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació del text del Conveni Col·lectiu de Recol·lecció de Cítrics de la Comunitat Valenciana (66270241186804).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6719

Data del DOGV
:   22-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1768


Data del document
:   06-02-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 6 de febrer de 2012, de la Subdirecció General de Relacions Laborals de la Direcció General de Treball, Cooperativisme i Economia Social, per la qual es disposa el registre i la publicació del text del Conveni Col·lectiu de Recol·lecció de Cítrics de la Comunitat Valenciana (75427860951620). [2012/1768]  
Vist el text del Conveni col·lectiu de recol·lecció de cítrics de la Comunitat Valenciana, subscrit per la comissió negociadora, integrada de part empresarial per representants de CGC i APECA, i de part dels treballadors, per representants dels sindicats UGT i CCOO, que no ha firmat, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, text refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Àrea de Relacions Laborals, d'acord amb les competències transferides segons el Reial Decret 4105/82, de 29 de desembre, resol:  
  
  
Primer   
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb la notificació a la Comissió Negociadora i el depòsit del text de l'acta.  
  
Segon   
Disposar la seua publicació en el Diari Oficial de la Comunitat Valenciana.  
  
València, 7 de febrer de 2012.- El subdirector general de Relacions Laborals: Reyes Maximiliano Coronado Coronado  
  
  
CONVENI COL·LECTIU PER A LA RECOL·LECCIÓ  
DE CÍTRICS DE LA COMUNITAT VALENCIANA   
0610 BX 2014  
  
Article 1. Àmbit territorial  
Les bases d'este pacte seran aplicables a tot el territori de la Comunitat Valenciana.  
  
Article 2. Àmbit funcional  
Obligarà el conjunt d'empreses, de qualsevol naturalesa, dedicades a la recol·lecció de cítrics.  
  
Article 3. Àmbit personal  
Serà aplicable a tots els productors i productores que es dediquen a esta activitat laboral específica, i s'hi inclouen tant les operacions de collita com les de recollida de cítrics.  
  
  
Article 4. Àmbit temporal  
1. La vigència del present conveni col·lectiu tindrà una duració de quatre anys, fins al 31 d'agost de 2014.  
2. Els efectes del conveni s'iniciaran el dia 1 de setembre de 2010, amb independència de la data en què es publique en el Diari Oficial de la Comunitat Valenciana (DOCV), llevat de les excepcions previstes en el present conveni.  
  
Article 5. Denúncia i negociació d'un nou conveni col·lectiu  
  
S'establix un termini de tres mesos abans del venciment perquè alguna de les parts firmants puga efectuar la corresponent denúncia.  
  
Així mateix, caldrà ajustar-se als terminis fixats pels articles 85 i 89 de l'Estatut dels Treballadors, pel que fa a l'inici i duració de les negociacions del nou conveni col·lectiu.  
  
   
  
\* \* \* \* \*  
  
  
  
  
\* \* \* \* \*  
  
  
  
Si expirat el termini màxim de negociació establit en l'apartat anterior no s'ha aconseguit un acord, les parts se sotmetran al procediment de solució de discrepàncies que s'establisca en l'Acord Interprofessional de Solució de Conflictes que resulte a este efecte.   
  
  
Article 6. Retribucions salarials  
1. Les retribucions comprenen dos modalitats: la de salari per unitat de temps (jornal) i el salari per estall. Tant en els salaris a jornal com en els estalls està inclosa la càrrega.  
2. En tots els salaris indicats s'entenen incloses les parts proporcionals corresponents a les gratificacions extraordinàries (inclosa la de participació en beneficis), vacacions, diumenges i dies festius.  
  
3. Quantia de les retribucions  
 . Salari a jornal:  
Les retribucions pactades en este conveni, corresponents a les campanyes 2010-2012, són les detallades a continuació, segons els diferents períodes.   
a) Des de l'1 de setembre de 2010 fins al 31de agost de 2012, el salari per a cinc i sis hores de treball efectiu serà:  
  
b) Des de l'1 de setembre de 2012 fins al 31 d'agost de 2013, els salaris s'incrementaran un 1%.  
c) Des de l'1 de setembre de 2013 fins al 31 d'agost de 2014, els salaris s'incrementaran un 1%.  
  
 . Salari a estall:  
Les retribucions pactades en este conveni corresponents a les campanyes 2010-2014 seran les que es detallen a continuació.  
a) En el primer any de vigència del present conveni, 1 de setembre de 2010 a 31 d'agost de 2011, s'aplicarà la següent taula de l'estall:  
  
  
  
  
  
\* \* \* \* \*  
  
  
  
  
  
b) Desde l'1 de setembre de 2011 fins al 31 d'agost de 2012 s'aplicarà la següent taula d'estall (increment 1,5%):   
  
c) Des de l'1 de setembre de 2012 fins al 31 d'agost de 2013 s'aplicarà un increment del 1,5%.  
d) Des de l'1 de setembre de 2013 fins al 31 d'agost de 2014 s'aplicarà un increment del 1,5%.  
4. Garantia de l'increment salarial: si l'IPC interanual el 31 d'agost supera el 3%, el percentatge en què supere esta quantitat s'incrementarà a la base de càlcul dels valors de l'estall i del jornal de la campanya següent.   
L'increment pactat, més el que es puga aplicar per este sistema, no podran comportar que el valor de l'estall patisca en cada any un percentatge de pujada superior al 3%i el valor del jornal un superior al 2,5%.  
  
  
Article 7. Normes per al treball  
S'acorden les següents:  
1. Durant els mesos d'octubre, novembre, desembre, gener, febrer i març, el treball efectiu serà en jornada de cinc hores.  
2. Durant els mesos d'abril, maig, juny, juliol, agost i setembre, el treball efectiu serà en jornada de sis hores.  
3. Els rendiments mínims que figuren en les taules de valors exposades a continuació constituïxen un requisit indispensable per al rèdit del salari a jornal íntegre. En cas que no s'aconseguisca el rendiment mínim, el salari que s'ha de percebre en cada cas es recalcularà en proporció al rendiment efectivament aconseguit, sense que en cap cas puga ser inferior al salari mínim interprofessional per hora establit cada any:  
  
  
  
  
  
  
\* \* \* \* \*  
  
  
  
4. No es practicarà el treball a estall quan hi haja desocupació agrària registrada oficialment en el SEPE, en la localitat en què haja d'efectuar-se la recol·lecció. Es considerarà treballador agrícola aturat aquell que acredite la seua condició agrària.  
5. Quan la quantitat de fruita recol·lectada, la insuficiència del personal per a la recollida, les circumstàncies atmosfèriques o la situació comercial determinen la realització de treball a estall, s'abonaran els salaris per quilogram recol·lectat de les diferents varietats de cítrics que figuren a este efecte en les taules de l'article 6 del present conveni.   
  
6. En cas que s'haja treballat a estall posant la diligència normal en la recol·lecció, el treballador tindrà dret a percebre el salari que li corresponga d'acord amb el que relment s'ha recol·lectat i en atenció a les retribucions previstes per a l'estall.  
7. La recol·lecció de la fruita es realitzarà correctament, sense danyar-la, de manera que no es perjudique la seua comercialització posterior.   
8. Las parts firmants d'este conveni col·lectiu expressen la seua voluntat perquè el treball a estall es duga a terme únicament quan les circumstàncies del clima, condició de la fruita i exigències comercials dels mercats plantegen requeriments de producció que hagen de ser atesos adequadament per mitjà d'esta modalitat de treball remunerat a rendiment.   
9. Condiciones d'aplicació dels rendiments mínims:   
a) Amb caràcter general la mateixa quadrilla que comence un camp haurà d'acabar la recol·lecció d'este. En cas que no fóra possible, a la quadrilla que faça la segona o següents passades se li retribuirà a jornal, sense aplicar les taules de rendiments mínims.  
b) En els casos de dificultat extrema com ara bàscula allunyada del tall, camp enfangat, plantacions molt denses, poca producció, etc. es comunicarà a l'empresa els inconvenients en el treball per a no tindre en compte els rendiments mínims.  
  
Article 8. Contractació de duració determinada  
Contracte per obra o servici:   
Als efectes del que preveuen els articles 15.1.a) i 49.1.c) de l'Estatut dels Treballadors, aprovat per Reial Decret Legislatiu 1/1995, a més dels continguts generals, s'identifica com a treball o tasca amb substantivitat pròpia, dins de l'activitat normal de les empreses del sector que pot cobrir-se amb contractes per a la realització d'obres o servicis, la recol·lecció corresponent a cada campanya.   
A tots els treballadors i treballadores que subscriguen este tipus de contracte els serà aplicable allò que s'ha disposat en tot el text del conveni referent al personal eventual i, especialment, el que disposa l'article 17 relatiu al fet de passar d'eventuals a fixos discontinus.  
Contracte eventual:  
La duració màxima del contracte de circumstàncies del mercat, acumulació de tasques o excés de comandes serà de 9 mesos dins d'un període de referència de 12 mesos, sense perjuí del que establix l'article 17 del present conveni.  
  
Article 9. Suspensió del treball per pluja o altres accidents climatològics  
Als collidors se'ls abonarà el 50% del salari a jornal si, havent-se presentat en el tall o lloc de treball, haguera de ser suspés este abans de la seua iniciació o transcorregudes dos hores de treball. Si es treballa més de dos hores i s'ha d'interrompre la faena per les causes climatològiques expressades, es percebrà el salari complet.   
  
  
Article 10. Jornada de treball  
El treball començarà en el tall a les 10.00 hores, llevat que hi haja pacte en contra o causes alienes a la voluntat de les parts, i acabarà a les 17.00 hores, o a les 18.00 hores, segons si el període de treball és de cinc o sis hores.  
Les hores de treball que puguen realitzar-se per damunt de les 17.00 o 18.00 hores, segons el període de treball, seran de lliure acceptació per empreses i treballadors i treballadores, i en este supòsit, la següent hora treballada es retribuirà a prorrata del jornal i del rendiment per acord mutu.  
El capatàs assenyalarà l'hora exacta de treball efectiu i el final de la jornada de treball, i serà responsable davant de l'empresa de l'incompliment de l'horari i del rendiment del treball del personal afectat.  
Per tal que els treballadors i treballadores puguen disfrutar com a temps de descans, el dissabte a la vesprada, de comú acord amb les seues respectives empreses, es podrà convindre la realització de la jornada intensiva, i es respectarà la jornada establida per a un dia normal.   
  
Article 11. Desplaçaments  
Segons el que establix l'Ordenança Laboral del Camp, en relació amb els conceptes de plus de transport i plus de distància, les parts convenen expressament que en el cas que el punt de partida, excedisca els cinc quilòmetres de distància al lloc de treball, l'empresa facilitarà mitjans de locomoció o, si no n'hi ha, estarà obligada a abonar la quantitat resultant de multiplicar els quilòmetres recorreguts des del nucli urbà del punt de partida, descomptant els dos primers, a raó de 0,19 euros/km per vehicle ocupat per quatre persones; tot això sense perjuí d'allò que s'ha establit pels usos i costums vigents en cada localitat. L'import esmentat s'actualitzarà cada campanya a l'import exempt de l'IRPF vigent en cada moment en concepte de quilometratge.  
  
  
Article 12. Liquidació de salaris  
La liquidació i el pagament del salari tindrà lloc com establix la normativa aplicable, puntualment i documentalment, en la data i lloc convinguts o d'acord amb els usos i costums.  
  
Article 13. Relació laboral  
Les empreses i els treballadors i les treballadores agrícoles que realitzen per a estes diferents labors relacionades amb la recol·lecció de cítrics formalitzaran, si és procedent, el corresponent contracte d'acord amb el caràcter i contingut de la relació laboral que els unisca.   
  
Tot això de conformitat amb el que establix el Reial Decret 2720/1998, de 18 de desembre, pel qual es desplega l'article 15 de l'Estatut dels Treballadors en matèria de contractes de duració determinada i de conformitat amb la resta de disposicions vigents.  
  
Article 14. Comissió Paritària de Vigilància  
Les parts deliberants acorden crear una Comissió Paritària de Vigilància d'este conveni com a òrgan d'interpretació, conciliació obligatòria i vigilància del seu compliment, que tindrà les funcions següents:  
1. Interpretació autèntica del conveni i, si és el cas, emissió del preceptiu informe previ al plantejament de qualsevol conflicte col·lectiu.  
  
2. Arbitratge dels problemes o qüestions que els siguen sotmesos per les parts o en els supòsits concretats en el present text.  
3. Conciliació obligatòria davant de la Comissió Paritària, prèvia al plantejament de qualsevol conflicte col·lectiu. En cas de dubte, la comissió elevarà consulta a l'autoritat laboral.  
4. Conciliació obligatòria, davant de la Comissió Paritària, prèvia a la via de solució de discrepàncies que es cree en desplegament dels articles 41.6 i 82.3 de l'Estatut dels Treballadors, en els supòsits de no aconseguir un acord en matèria de modificació substancial de les condicions de treball pactades en el present conveni col·lectiu o en el procediment establit en la disposició addicional única del present conveni col·lectiu, d'inaplicació del règim salarial d'este conveni col·lectiu.   
  
5. Vigilància del compliment del que s'ha pactat.  
6. L'estudi de l'evolució de les relacions acordades entre les parts.  
  
7. Totes les altres activitats que tendisquen a la major eficàcia pràctica del conveni, i aquelles que li atribuïx l'article 85.3 h) de l'Estatut dels Treballadors.  
La Comissió Paritària es compondrà de 10 membres titulars i 10 suplents. 5 membres titulars i 5 suplents seran designats, respectivament, per cada una de les dos parts: l'empresarial i la sindical, firmants d'este conveni col·lectiu.  
Les persones que componguen la Comissió Paritària seran triades per les organitzacions sindicals i empresarials respectives.  
El personal assessor serà designat lliurement per les representacions respectives.  
Qui presidisca la comissió i qui s'ocupe de les labors de secretaria d'esta, seran els qui la comissió designe entre els seus membres.  
  
En la primera reunió de la Comissió Paritària es designarà una persona davant de la qual s'efectuarà la convocatòria d'esta, a la qual el qui desitge convocar una reunió de la Comissió Paritària enviarà per escrit una explicació suficient del conflicte existent, determinació de les parts implicades i concreció de la pretensió, amb expressió de la seua voluntat d'efectuar la dita convocatòria. La persona designada convocarà els membres de la Comissió Paritària, proposarà la data i el lloc per a la reunió, i, si en el termini de 48 hores cap de les parts s'opose a la data proposada, la convocatòria es considerarà degudament efectuada.  
  
La Comissió Paritària de Vigilància tindrà el seu domicili, indistintament, el de totes les secretaries de la comissió. Per part empresarial, el CGC, amb seu social en Monges de Santa Caterina, 8-4a de València (fax: 963 51 07 18) i, APECA, amb seu social al carrer de Cavallers, 26 de València (fax núm.: 962 42 81 53); i per la part social, Federació d'Industria i Treballadors Agraris d'UGT-PV C/Arquitecte Mora, 7-2n de València (fax: 963 88 40 28).  
Convocada la Comissió Paritària per qualsevol de les persones, sindicats o associacions legitimades per a fer-ho, esta es reunirà en un termini no superior a 15 dies naturals des de la data de la seua convocatòria.  
Reunida la Comissió Paritària, les parts convocants exposaran l'objecte de la controvèrsia plantejada. Intervindran en primer lloc la part que haja sol·licitat la intervenció de la Comissió Paritària. Es concediran torns d'intervenció a mesura que siguen sol·licitats pels intervinents.  
  
Hi haurà tants torns d'intervenció com la comissió considere necessaris per a l'acalariment de les qüestions que se li plantegen.  
Una vegada finalitzada la intervenció de cada una de les parts, els membres de la comissió es reuniran sense estes, a fi de deliberar i debatre la qüestió plantejada, la qual hauran de resoldre sempre que siga possible en l'acte, i comunicar a continuació la seua resolució a les parts intervinents.  
  
Si no és possible resoldre-la en l'acte, la comissió haurà de comunicar el resultat de les deliberacions a les parts intervinents en un termini no superior als 3 dies hàbils des de l'endemà de la reunió de la comissió.  
  
Article 15. Seguretat i salut laboral  
1. Els delegats de prevenció exerciran les seues funcions amb càrrec al crèdit d'hores mensuals que els corresponga per la seua condició de membres del comité d'empresa o delegats de personal.   
2. No obstant la regla general abans expressada, no s'imputarà al dit crèdit horari mensual el temps dedicat a:  
a) Les reunions del Comité de Seguretat i Salut.  
b) Les reunions convocades per l'empresa en matèria de prevenció de riscos.  
c) Acompañar els tècnics en les avaluacions de caràcter preventiu del medi ambient de treball, i els inspectors de treball en les visites i verificacions que realitzen en els centres de treball per a comprovar el compliment de la normativa sobre prevenció de riscos laborals.   
  
d) Ser informats per l'empresa sobre els danys produïts en la salut dels treballadors i treballadores, una vegada que l'empresa n'haja tingut coneixement d'estos.  
  
Article 16. Antiguitat  
Des de l'1 de setembre de 1997, el personal comprés dins del seu àmbit d'aplicació, no percebrà augments periòdics per anys de servicis.  
Les quantitats percebudes per este concepte per part dels treballadors i treballadores des de 1997 tindran la denominació de plus d'antiguitat. El plus d'antiguitat té caràcter de complement personal, no compensable ni absorbible, i es revalorarà anualment amb l'increment pactat en conveni.  
  
Article 17. Passar d'eventuals a fixos discontinus  
1. Els treballadors i les treballadores eventuals passaran a la condició de fixos discontinus quan hagen realitzat dos campanyes de trenta dies de treball com a mínim. Quan no s'hagen arribat als trenta dies en una campanya tindran preferència per a ser contractats sense pèrdua del caràcter eventual.  
2. Quan un treballador preste els seus servicis durant una campanya de recol·lecció de cítrics, amb l'assiduïtat aproximada dels treballadors i les treballadores fixos discontinus de l'empresa de menor antiguitat, tindrà la condició de fix discontinu a la campanya següent.  
3. A fi de fomentar l'estabilitat en la contractació, en aquelles empreses en què es contracten treballadors i treballadores com a fixos discontinus des de l'inici de la seua relació laboral amb l'empresa, es podrà establir un període de prova de fins a seixanta dies de treball efectiu, si bé per acord entre empresa i treballador es podrà establir una duració inferior.  
4. Els treballadors i les treballadores amb contracte de posada a disposició a través d'una empresa de treball temporal passaran a la condició de fixos discontinus de l'empresa usuària, després d'haver realitzat dos campanyes consecutives en la mateixa empresa usuària, i encara que ho foren a través de diferents empreses de treball temporal. Els contractes de posada a disposició seran facilitats a la representació legal dels treballadors i treballadores a petició d'estos.  
  
Article 18. Garanties sobre l'ordenació del treball  
La regulació de l'ordenació del treball s'ajustarà a les regles següents:  
a) No s'ha de contractar eventuals mentres hi haja fixos discontinus sense cridar.  
b) Els fixos discontinus no ha de fer hores extraordinàries mentres romanguen sense cridar altres de la mateixa condició.  
c) S'ha de cridar per orde d'antiguitat, dins de cada categoria professional, i donar d'alta a mesura que es necessite fins que es puga esgotar la jornada, i quan no siga possible donar treball durant sis dies en dos setmanes seguides o quinze dies en el període d'un mes, es prescindirà obligatòriament del personal de menor antiguitat, amb la baixa automàtica en la Seguretat Social, per disminució del producte, i es considerarà que el treballador no té ocupació efectiva als efectes de l'article 208.1.4) de la Llei General de la Seguretat Social.   
Quan no es complisca allò que s'ha determinat en el paràgraf anterior, els treballadors i treballadores, la representació legal del personal, o els sindicats firmants del present conveni, podran sol·licitar per escrit la baixa dels treballadors i treballadores afectats (segons l'escrit que figura com a annex núm. 1). Després de la dita sol·licitud, l'empresari estendrà una certificació de baixa en la Seguretat Social per disminució del producte (segons escrit que figura com a annex núm. 2) o bé directament estendrà la baixa esmentada.  
En cas que l'empresari incomplisca l'obligació d'estendre la certificació de baixa en Seguretat Social o d'estendre directament la baixa, els treballadors i treballadores afectats tindran la facultat de sol·licitar-la per disminució del producte a la Tresoreria General de la Seguretat Social, fins que per necessitats de l'empresa i en la mesura que es puga esgotar la jornada es requerisquen els servicis del treballador o treballadora, per orde d'antiguitat, i sempre que el treballador o treballadora no estiga treballant, i en este cas haurà d'acreditar-ho per mitjà d'un contracte de treball.  
És a dir, els treballadors i treballadores causaran altes i baixes en l'empresa en funció de la prestació laboral real i per les necessitats de la producció, adaptant la plantilla al treball real i cursant la baixa definitiva en la campanya del personal afectat, per la disminució del producte o la finalització de temporada, per a afavorir que el personal que no puga treballar amb un mínim de continuïtat puga accedir a altres treballs.  
  
d) En relació amb els treballs de posada en marxa i finalització de campanya, caldrà ajustar-se al que disposa l'article 20 del Reial Decret 1563/1995, de 21 de setembre, sobre jornades especials de treball.  
  
Article 19. Mobilitat geogràfica  
Els treballadors i treballadores continuaran prestant els seus servicis en els mateixos termes municipals, comarques i zones de cultiu on estaven recol·lectant cítrics per a l'empresa. Qualsevol desplaçament per a recol·lectar en altres demarcacions distintes exigirà el mutu acord entre l'empresa i el recollidor.   
  
Article 20. Modificació substancial de les condicions de treball  
En cas que no s'arribe a un acord en el procediment de modificació substancial de condicions de treball establides en el present conveni col·lectiu, després del sotmetiment de la qüestió a la conciliació obligatòria davant de la Comissió Paritària, tal com s'establix en l'article 14.4 del present conveni col·lectiu, les parts se sotmetran al procediment de solució de discrepàncies que, amb caràcter obligatori, s'establisca en l'acord interprofessional de solució de conflictes que resulte a este efecte.  
  
  
Article 21. Equiparació salarial  
El salari d'hòmens i dones en totes les categories professionals és el mateix.  
  
Article 22. Llicències i permisos  
Els treballadors i treballadores tindran dret a dènou hores retribuïdes per campanya sense límit mensual i els fixos de vint-i-huit hores a l'any amb un límit de 3 hores al mes per a visites al metge de la Seguretat Social, sempre que la dita consulta coincidisca amb l'horari de treball. Estes hores seran remunerades amb la justificació prèvia davant de l'empresa i inclouran el temps de desplaçament.   
Igualment tindrà dret a estos permisos el/la treballador/a què acompanye un fill menor de catorze anys al pediatre, o si no n'hi ha, al metge de la Seguretat Social.  
En el cas de familiars fins al segon grau de consanguinitat o afinitat, o cònjuge, que per edat, accident o malaltia no puguen valdre's per si mateixos, tindrà dret a un permís de fins a quatre hores a l'any per a acompanyar-los al metge de la Seguretat Social.  
Les hores de consulta al metge especialista seran retribuïdes sense límit.   
Este dret serà efectiu sempre que la consulta mèdica coincidisca amb l'horari de treball.  
  
Article 23. Permisos no retribuïts  
1. Es concediran permisos no retribuïts de fins a deu dies, ampliables de mutu acord fins a quinze dies per a assumptes propis. En cada moment, els permisos concedits no sobrepassaran el cinc per cent de la plantilla. Estos permisos hauran de ser justificats degudament.   
  
2. El personal fix i fix discontinu tindrà dret a permisos no retribuïts per a atendre els familiars fins al segon grau de consanguinitat o afinitat, o el cònjuge.  
a) El personal que sol·licite el permís haurà d'informar la seua empresa de les circumstàncies concretes que justifiquen la concessió del permís esmentat, amb indicació del nom del familiar concernit i del seu grau de parentiu amb el treballador.  
b) No podrà acollir-se a este permís, en cada campanya, un nombre de treballadors i treballadores que supere el cinc per cent dels qui integren cada categoria professional en l'empresa.  
c) La duració del permís no podrà excedir la mitat de la duració de la campanya anterior en l'empresa.  
3. La incorporació al treball es produirà de manera automàtica una vegada cesse la circumstància que va motivar el permís, o es complisca el seu termini de duració.  
4. En cas que en alguna empresa este límit del cinc per cent es manifeste insuficient per a atendre les peticions del seu personal, esta qüestió podrà ser plantejada amb el personal concernit davant de la Comissió Paritària del conveni, la qual es pronunciarà respecte d'això, i procurarà conciliar els interessos de l'empresa i dels treballadors i treballadores.  
  
  
Article 24. Formació contínua  
En els plans de formació agrupats, les empreses que participen en estos i ocupen més de cent persones, hauran d'informar de les condicions del pla agrupat en qüestió a la representació dels seus treballadors i treballadores, i acreditar que s'ha produït esta informació davant de la Comissió Paritària sectorial corresponent de l'Acord Nacional de Formació Contínua.   
Quan l'empresa desitge implantar plans agrupats de formació, ho comunicarà per escrit a la representació legal dels treballadors i treballadores, i estos tindran la facultat de realitzar el corresponent informe amb caràcter previ a l'elaboració del pla de formació, en un termini de 15 dies hàbils. La representació legal dels treballadors i treballadores mantindrà la seua facultat informativa durant l'execució del pla de formació.  
  
Article 25. Excedències   
I. Excedències per maternitat i atenció de familiars.   
Les excedències per maternitat, per cuidar els fills, o per a atendre un familiar fins al segon grau de consanguinitat o afinitat, o cònjuge o parella de fet legalment registrada, que per raons d'edat, accident o malaltia no puga valdre's per si mateix i no exercisca activitat retribuïda, podran ser sol·licitades i disfrutades indistintament tant pel treballador com per la treballadora. La duració d'estes excedències podrà ser de fins a tres anys, sense la pèrdua dels drets que haguera adquirit el personal que es trobe en esta situació. L'existència de parella de fet haurà de ser acreditada degudament.  
  
El permís per adopció serà pel mateix període que per maternitat o paternitat.  
La reincorporació al treball en els casos de les excedències esmentades serà automàtica, sempre que es produïsca dins de la campanya de cada empresa i al treballador o treballadora li corresponga en funció de la seua antiguitat.  
El personal que gaudisca d'estes excedències podrà anticipar la seua reincorporació al seu lloc de treball, sense necessitat d'esgotar el període per al qual hagen sol·licitat l'excedència. Per a això, serà necessari que donen avís a l'empresa del propòsit de tornar al seu lloc de treball, amb una antelació mínima de deu dies naturals a la data del seu reingrés anticipat.   
II. Resta d'excedències voluntàries  
1. El personal fix discontinu que haja treballat, almenys, durant una campanya, podran sol·licitar una excedència voluntària amb una duració mínima de 4 mesos i màxima de 5 anys.  
2. Este dret no podrà ser exercitat novament pel treballador fix discontinu, fins que hagen transcorregut, com a mínim, quatre anys des de la finalització de l'anterior excedència.  
3. Esta excedència voluntària només atorgarà al treballador el dret preferent a reingressar a la seua finalització, en la primera vacant que hi haja o es produïsca, de la seua categoria professional.  
  
Article 26. Regulació de la categoria professional del capatàs o cap de colla  
1. El capatàs realitzarà labors de direcció de la colla de collidors, i de control i supervisió d'esta, perquè s'efectue una adequada recol·lecció de la fruita, seguint les instruccions de l'empresa.  
  
2. En el cas que es treballe a estall, i el capatàs combine la seua funció de supervisió amb la de recol·lecció de cítrics, l'empresa abonarà al capatàs un plus, per jornada de treball, de 0,44 € per cada un dels collidors que hagen format part eixe dia de la quadrilla, pel treball inherent a la seua funció laboral a l'inici i a la finalització de la jornada. La responsabilitat del capatàs quedarà limitada, en este supòsit, a les funcions laborals que realitze efectivament.   
Si el cap de colla no participa personalment en la recol·lecció a estall, percebrà el salari/dia, sense que influïsca, si és el cas, en els rendiments dels seus companys de colla.  
  
Article 27. Treball en diumenges i festius   
Tenint en compte les ineludibles necessitats que presenta l'activitat de recol·lecció en determinats casos concrets (maduració del fruit, situació dels mercats, contingències meteorològiques...), el personal, sempre que voluntàriament així ho accepte, podrà realitzar la recol·lecció en diumenges i festius. En este cas, el personal percebrà el salari/hora el salari/quilo (estall) incrementat en el 30% si no s'han realitzat 30 hores de treball durant la setmana laboral, i el salari/hora o salari/quilo incrementat en un 75% quan s'hagen superat les 30 hores de treball durant la setmana laboral.  
  
Article 28. Plus pel temps emprat en el desplaçament  
En el cas que la distància entre el lloc de reunió habitual i el tall on haja d'efectuar-se la recol·lecció dels cítrics excedisca de 40 km, el treballador percebrà un plus de 2,88 euros per cada tram de 40 km, i proporcionalment per la fracció d'excés, tant en el viatge d'anada com en el de tornada. Esta quantitat s'actualitzarà anualment amb l'Índex de Preus de Consum interanual del període comprés entre l'1 de setembre de l'any anterior i el 31 d'agost de l'any en curs publicat per l'Institut Nacional d'Estadística.  
  
Article 29. Temps d'espera per a la càrrega  
El temps que transcórrega des de la finalització de la jornada laboral fins que s'haja efectuat la càrrega de la fruita sobre camió, s'abonarà al personal que realitzen la càrrega amb el 65% del salari corresponent al dit temps.   
  
Article 30. Promoció i formació professional  
1. Les empreses promouran la formació professional del seu personal, concedint els permisos necessaris, no retribuïts, per a concórrer a exàmens, en el cas que els treballadors o treballadores cursen estudis per a l'obtenció d'un títol acadèmic o professional oficialment reconegut.  
  
2. Sempre que l'organització del treball ho permeta, es procedirà a l'adaptació de la jornada laboral per a possibilitar l'assistència del personal a cursos de formació professional en matèries relacionades amb l'activitat que exercisquen en l'empresa.  
3. Amb caràcter general, i en el cas que no siga imprescindible recórrer a la contractació de personal nou en l'empresa, els llocs de treball tendiran a cobrir-se amb personal de la mateixa empresa procedent dels nivells inferiors de cada grup professional.  
4. Les promocions a llocs de treball de nivell professional superior, dins de l'empresa, es produiran en el marc de les facultats organitzatives de l'empresari, atenent criteris com la formació, l'experiència professional i l'antiguitat del treballador.  
  
Article 31. Vinculació a normes  
Excepte en el que disposa este conveni, es mantindrà en tot el seu vigor el que establix l'Ordenança General del Camp i la resta de disposicions vigents. Encara que esta norma es derogue, sempre que no siguen substituïdes per altres, es donaran ací per reproduïdes en la seua totalitat.  
  
  
  
Article 32. Nomenament dels membres de la Comissió Paritària de Vigilància  
Les parts signatàries d'este conveni col·lectiu, sindical i empresarial, designaran els membres titulars de la Comissió Paritària en la primera reunió que es produïsca, s'alçarà acta d'este nomenament.   
  
  
Article 33. Personal absent al principi de campanya  
1. El personal fix discontinu que en el període entre dos campanyes subscriga contractes per a: 1r) treballar en la verema; 2n) treballar en el context de plans d'ocupació subvencionats per les administracions públiques; 3r) i, en general, concerte contractes laborals de qualsevol tipus, excepte si es tracta de realitzar activitats de manipulació de fruites i hortalisses, podrà retardar la seua reincorporació al seu lloc laboral fins a un màxim de trenta dies naturals des de l'endemà de la data en què el cridaren al treball a l'inici de la campanya, en atenció a no haver finalitzat encara els contractes de treball esmentats.  
2. Serà requisit indispensable perquè el personal puga acollir-se a esta flexibilitat en la seua incorporació al començament de campanya que haja avisat del seu propòsit a l'empresa, amb quinze dies d'antelació a la data coincident amb la d'inici de l'anterior campanya, aportant una còpia de contracte que reunisca les condicions indicades en l'anterior paràgraf.   
3. Les empreses no estaran obligades a reconéixer este dret de reincorporació tardana en cada campanya, només fins a un màxim d'un cinc per cent de trabajadores personal fix discontinu de cada categoria professional.   
4. En el cas que, en alguna empresa, este límit del cinc per cent es manifestara insuficient per a atendre les peticions del seu personal, esta qüestió podrà ser plantejada pel personal afectat davant de la Comissió Paritària del conveni, que es pronunciarà respecte d'això, procurant conciliar els interessos de l'empresa i dels treballadors i treballadores.  
  
  
Article 34. Reducció de jornada  
El personal que per raons de guarda legal haja de cuidar directament d'algun menor de 8 anys o un disminuït físic o psíquic que no exercisca una altra activitat retribuïda, o tinga a càrrec un familiar de fins a segon grau o cònjuge, que per raons d'edat, accident o malaltia no puga valdre's per si mateix, tindrà dret a una reducció de la jornada de treball, amb la disminució proporcional del salari entre, almenys, un octau i un màxim de la mitat de la duració d'aquella.  
  
  
Article 35. Incapacitat temporal   
En aquells supòsits en què el treballador es trobe en situació d'incapacitat temporal derivada de malaltia comuna, l'empresa complementarà la prestació rebuda pel treballador, des del 4t dia de baixa i amb un màxim de 12 dies per campanya, fins al 60% del salari en modalitat de jornal. Este complement només s'abonarà quan la colla a què pertanga el treballador haja treballat efectivament.  
  
  
Article 36. Igualtat de gènere (plans d'igualtat)  
Les organitzacions firmants del present conveni, tant sindicals com empresarials, entenen que és necessari establir un marc normatiu general d'intervenció en l'àmbit sectorial per a garantir que el dret fonamental a la igualtat de tracte i oportunitats en les empreses siga real i efectiu.  
  
Per això, de conformitat amb el que establix la Llei Orgànica 3/2007, de 22 de març, les empreses amb més de 250 persones hauran d'elaborar i aplicar un pla d'igualtat, que haurà de ser objecte de negociació amb la representació legal dels treballadors i treballadores, en el cas que n'hi haja.  
L'elaboració i la implantació de plans d'igualtat serà voluntària per a les altres empreses, amb la consulta prèvia a la representació legal dels treballadors i treballadores.  
Serà competència de l'empresa realitzar el diagnòstic de situació.  
  
Una vegada realitzat el diagnòstic de situació, les empreses afectades per la present disposició hauran de negociar amb la representació dels treballadors i les treballadores el corresponent pla d'igualtat sense que això prejutge el resultat de la negociació, ja que tant el contingut del pla com les mesures que si és el cas hagen d'adoptar-se dependran sempre del diagnòstic previ i del fet que hagen sigut constatades en l'empresa situacions de desigualtat de tracte.  
  
Article 37. Violència de gènere   
La treballadora víctima de violència de gènere tindrà dret, per a fer efectiva la seua protecció o el seu dret a l'assistència social íntegra, a la reducció de la jornada de treball amb disminució proporcional del salari o a la reordenació del temps de treball, a través de l'adaptació de l'horari, de l'aplicació de l'horari flexible o d'altres formes d'ordenació del temps de treball que s'utilitzen en l'empresa.  
  
Article 38. Vinculació a la totalitat   
Les condicions pactades en el present conveni col·lectiu formen un tot orgànic i indivisible, i als efectes de la seua aplicació pràctica seran considerades globalment i conjuntament, per la qual cosa en el supòsit que l'autoritat administrativa o laboral en l'exercici de les seues facultats o un òrgan judicial impugne o anul·le algunes de les seues clàusules, el conveni col·lectiu, sempre que alguna de les parts firmants del conveni així ho sol·licite, quedarà sense eficàcia pràctica en la seua totalitat, i haurà de reconsiderar-se tot el seu contingut. En este cas, la Comissió Paritària estarà obligada a convocar a les parts per a les noves deliberacions en el termini de tres mesos comptats a partir del coneixement fefaent de la resolució administrativa o judicial per part dels components d'esta.  
  
  
CLÀUSULA ADDICIONAL  
  
Única. Clàusula de no vinculació salarial  
Per acord entre l'empresa i la representació dels treballadors i treballadores legitimats per a negociar un conveni col·lectiu d'empresa d'acord amb el que preveu l'article 87.1 de l'Estatut dels Treballadors, es podrà procedir, previ desenrotllament d'un període de consultes en els termes de l'article 41.4 de l'Estatut dels Treballadors, a no aplicar el règim salarial previst en el present conveni col·lectiu, de conformitat amb el que preveu l'article 82.3 de l'Estatut dels Treballadors.  
  
L'acord de no-vinculació salarial s'haurà de traslladra a la Comissió Paritària.  
En cas de discrepància, les parts, prèvia conciliació davant de la Comissió Paritària, d'acord amb el que establix l'article 14.4 del present conveni col·lectiu, se sotmetran al procediment de solució de discrepàncies que, amb caràcter obligatori, s'establisca en l'Acord Interprofessional de Solució de Conflictes que resulte a este efecte.  
  
ANNEX 1  
  
  
  
  
  
ANNEX 2  
  
  
  
ANEXO 1  
  
  
  
  
  
ANEXO 2  
  
